კიევის მუსიკალური ფესტივალი
კიევის მუსიკალური ფესტივალი (უკრ.: Київ Музик Фест) ― ყოველწლიური საერთაშორისო მუსიკალური ფესტივალი კიევში, უკრაინაში, რომელზეც თანამედროვე უკრაინული კლასიკური მუსიკის ნამუშევრები სრულდება და მსოფლიო კონტექსტში უკრაინელი მუსიკოსების წარმოჩენას ისახავს მიზნად. ფესტივალი უკრაინის კულტურის სამინისტროსა და უკრაინის კომპოზიტორთა ეროვნული კავშირის ერთობლივი ძალისხმევით დაარსდა. ფესტივალი ყოველწლიურად სექტემბრის ბოლოსა და ოქტომბრის დასაწყისში იმართება. საფესტივალო პროგრამა თანამედროვე უკრაინელი და უცხოელი კომპოზიტორების, სოლო შემსრულებლებისა და მუსიკალური ჯგუფების ნამუშევრებს მოიცავს.